text: Ognirnar eru Sólteigur 11, sum húsar ein bústovnur fyri fólki við sálarsjúku. Rasmus Patursson er leiðari á bústovninum Sólteigi.
text: #000001
text: Í 2016 arvaði Sinnisbati húsini hjá Nannu Skála, sála, á Dalavegnum 8 í Tórshavn. Ætlanin er, at húsini skulu rúma øllum virkseminum hjá Sinnisbata og tónleika- og listaligi tiltøkini hjá bústovnunum, sum Sólstræti varða av í húsunum hjá sær. Hetta til gleði fyri fólki við sálarsjúku og avvarðandi teirra.
text: #000003
text: Tó eru húsini á Dalavegnum sera illa farið, og ætlanin er tí at ríva tey húsini niður, ið standa á stykkinum nú, og byggja upp eini nýggj hús, ið livir upp til ynskini hjá Nannu Skála; at húsini hjá henni skuldu húsa og rúma virksemi til og fyri menniskju við sálarsjúku. Nanna lat sjálv húsini á Dalavegnum byggja.
text: #000004
text: Til æru fyri og til minnis um Nannu Skála, sála
text: #000005
text: Nanna Skála varð fødd hin 20. februar og bleiv meira enn 100 ár. Hon var sæð sum ein býarmynd í Tórshavn, og varð á nógvnum økjum ein slóðari, ið gekk undan fyri at skapa broytingum í samfelagnum. Serligt var hon undangongufólk fyri at fyribyrgja tubakksroyking og rúsdrekkamisnýstlu. Í hesum sambandi var Nanna Skála við at stovna Heilbrigdi í 1986, og týddi í tí sambandinum "Tjúgufýratímabókina" úr íslendskum. Bókin telur 365 tekstir, ið avhaldsfólk og onnur í Føroyum hava styðjað seg til í mong ár. Sjálv var hon avvarðandi at fólki, ið stríddist við rúsdrekkatrupulleikum. Sjálv var hon útbúgvin fysioterapeutur.
text: #000006
text: Í 2015 gjørdi Kringvarpið eina sending um Nannu Skála á hennara 100 ára føðingardegi. Til ber at síggja sendingina og samrøðuna, ið Høgni Mohr hevði við Nannu á føðingardegi sínari:
text: #000008